GiliGold/VAD_KnessetCorpus huggingface dataset:
יוסי כץ: הבטחתי לחבר הכנסת גאגולה שאביא את זה לדיון, אבל אני רוצה שיהיה ברור שקריאת פרקי תהילים כאשר אנשים נהרגים מחייבת, כמובן, קריאת פרקי קוראן או פרקים אחרים אם נופל חלל בדואי או אם נהרג אדם בן דת אחרת.
יוסי כץ: אני אומר את זה, כי נדמה לי שבעניין הזה לא יכולה להיות אפליה.
יוסי כץ: אני מציע שחבר הכנסת גאגולה יפרט את הצעתו.
יצחק גאגולה: אני מודה לך, אדוני היושב-ראש.
יצחק גאגולה: שלחתי את המכתב הזה ב-20 בפברואר, לפני למעלה משלושה חודשים, בתקופה קשה מאוד של טרור שבה לא היה יום שלא היו בו אירועים.
יצחק גאגולה: אין לי ספק שיועלו שאלות בעניין של פרקי התהילים, למשל חבר-כנסת ערבי שיבקש לקרוא תהילים, או שאלות מהסוג שאתה העלית.
יצחק גאגולה: אבל אנחנו צריכים להסכים עם העיקרון, שבבית הנבחרים כלב העם במדינת-ישראל לא ייתכן שלא נתייחס באופן מיוחד, לפחות פעם בשבוע, לעניין הנופלים.
יוסי כץ: אתה לא פוחד שזה יכניס אווירה של דיכאון ואווירה של עצב תמידי?
יוסי כץ: אנחנו צריכים להיות חזקים, האם זה לא יפגע במורל הלאומי?
יצחק גאגולה: העצב קיים.
יצחק גאגולה: להפך, אנחנו מתאחדים בבית הנבחרים ואומרים פרק תהילים.
יצחק גאגולה: כמו שחברי יאיר פרץ אמר, אם הנשיא בוש לא התבייש ללכת להתפלל בבית התפילה שלהם אחרי האסון במגדלי התאומים, למה אנחנו צריכים להתבייש בערכים שיש לנו, בספר הספרים?
יצחק גאגולה: באזכור שמות הנופלים ובקריאת פרק תהילים נעביר לציבור מסר שיש לנו קשר מסוים עם בורא עולם, שאנחנו עם מיוחד.
יורי שטרן: אני חושב שהרעיון של אזכור שמות הנופלים הוא רעיון נכון.
יורי שטרן: ראוי שניתן להם את הכבוד האחרון מעל במת הכנסת.
יורי שטרן: בעניין קריאת התהילים, אני מצטרף לדעתו של יושב-ראש הוועדה, שנצטרך לקבוע כלל שזה לפי דתו של ההרוג או החלל.
יורי שטרן: לדעתי אנחנו צריכים להסתפק באזכור השמות.
יורי שטרן: בזמנו של יושב-ראש הכנסת הקודם, דן תיכון, הוא היה פותח את הישיבה בימי שני בקריאת שמות ההרוגים בתאונות הדרכים.
יורי שטרן: זה היה אזכור חשוב וחזק לעם ישראל.
יורי שטרן: אני חושב שנעשה נכון בתקופה הזאת אם נאמץ את ההצעה של חבר הכנסת גאגולה לאזכר את שמות הנופלים ונוותר על קריאת פרקי התהילים, כי זה יסבך אותנו מבחינת לוח הזמנים של הכנסת.
יאיר פרץ: אני מברך את חברי, חבר הכנסת גאגולה, על ההצעה.
יאיר פרץ: ההצעה היא ראויה, בפרט כשמדובר באזכור השמות.
יאיר פרץ: אבל תתחיל להיות בעיה כשמישהו יעלה לדוכן לקרוא פרק תהילים ויסרב לחבוש כיפה, ובמקום לתקן זה יקלקל.
יאיר פרץ: יוסי שריד לא ירצה לחבוש כיפה, האם נגיד לו שלא יקרא תהילים?
יאיר פרץ: אזכור השמות זה דבר טוב, אפשר להגיד "יהי זכרם ברוך" או "תהא נשמתם צרורה בצרור החיים", אבל פרק תהילים ייצור מחלוקת פנימית בתוך המשכן.
שאול יהלום: אני תומך בהצעה, אבל חבר הכנסת פרץ העלה כאן נקודה שעלולה להביא ליותר מריבות בתוכנו.
שאול יהלום: לכן אני מציע שתצמצם את הצעתך כך שבתחילת כל ישיבה ביום שני היושב-ראש יקרא את שמות החללים שנפלו ויוסיף "השם ייקום דמם" או "זכרם לברכה", ובכך נזכיר את הנופלים ונתייחד אתם.
יצחק גאגולה: אני מסכים לזה, אדוני היושב-ראש.
אורי אריאל: אני מצטרף לדוברים הקודמים, ואני שומע שיש גם הסכמה של חבר הכנסת גאגולה.
יוסי כץ: גברתי היועצת המשפטית, האם יש בעיה משפטית?
אנה שניידר: זאת המלצה של ועדת הכנסת ליושב-ראש הכנסת.
אנה שניידר: ייתכן שראוי להתייעץ עם נשיאות הכנסת.
יוסי כץ: אני חושב שהדברים מדברים בעד עצמם.
יוסי כץ: אני אעביר את פרוטוקול הישיבה ליושב-ראש הכנסת ואומר לו מה היתה האווירה בוועדה ומה ההמלצות של מרבית חברי הוועדה.
יוסי כץ: אני לא רוצה לקבל החלטה פורמלית, אני חושב שיושב-ראש הכנסת יבין מתוך הדברים שנאמרו מה הכיוון של הוועדה.
יוסי כץ: לחבר הכנסת יורי שטרן יש בקשה לפטור מחובת הנחה.
יוסי כץ: הסיבה היחידה שהוא מגיש את הבקשה היא שכל ההצעות שלו נמחקו שעה שמונה לסגן שר.
יוסי כץ: בהתייעצות עם היועצת המשפטית ועם סגן מזכיר הכנסת, בתקנון החדש נציע שמקרה כזה באופן אוטומטי יחזור למניין ההצעות.
יוסי כץ: מי בעד מתן פטור מחובת הנחה לחבר הכנסת יורי שטרן בהצעת חוק הביטוח הלאומי (תיקון – ביטוח אבטלה של עובד עצמאי), התשס"ב-2002?
יוסי כץ: הפטור אושר.
יוסי כץ: מי בעד פטור מחובת הנחה לחבר הכנסת יורי שטרן בהצעת חוק תגמולים לאסירי ציון ולבני משפחותיהם, התשס"ב-2002?
יוסי כץ: מי בעד פטור מחובת הנחה לחבר הכנסת יורי שטרן בהצעת חוק התכנון והבנייה (תיקון – יעוד קרקע למבנים לאוכלוסייה הקשישה), התשס"ב-2002?
יוסי כץ: מי בעד פטור מחובת הנחה לחבר הכנסת יורי שטרן בהצעת חוק לתיקון פקודת המשטרה (חובת הגשת דין וחשבון על פעילות למחלקה לחקירת שוטרים?
יוסי כץ: יש בקשה של חבר הכנסת ויצמן שירי, יושב-ראש הוועדה המיוחדת לעניין תוכנית החירום הכלכלית, ושל מזכיר הממשלה, להקדים את הדיון בקריאה השנייה ובקריאה השלישית של הצעת החוק, ביום ההנחה, מה שנקרא "פטור מחובת הנחה".
זאב בוים: שלום לכם, אני פותח את הישיבה.
זאב בוים: אנחנו קבענו מסגרת בהסכמה, במסגרת ועדת הסכמות.
עבד-אלמאלכ דהאמשה: הסכמה בין מי למי?
זאב בוים: זהבה גלאון ואנוכי, בנוכחות יושב ראש הכנסת.
זאב בוים: ההסכמה היתה שהדיון יהיה דיון של שלוש שעות.
זאב בוים: הוא יתחיל בערך בשעה 20:00.
מיכאל איתן: איזה דיון זה, אישי ?
זאב בוים: חלוקת הזמן היא סיעתית.
מוחמד ברכה: יש דבר אחד שהוא לא הוגן בעניין הזה – שמי שלא הגיש שום הסתייגות, מי שלא התעניין בתקציב –
זאב בוים: לא מקבל זמן.
מוחמד ברכה: מה זאת אומרת?
מוחמד ברכה: מקבל זמן כמו אלה שהגישו.
זאב בוים: הלכתי לפי קבוצות.
זאב בוים: אני אסביר: לקחנו את כל קבוצות המסתייגים וחילקנו להם זמן.
זאב בוים: אני רק תרגמתי – למשל, אם המסתייגים הם חברי הכנסת מוסי רז ואבשלום וילן, כתבתי – מרצ.
זאב בוים: יחד עם זה, למשל – יש הסתייגות מיוחדת בעניין נשים, של חברת הכנסת נעמי חזן, ואחרות, ונתתי גם להם.
זאב בוים: כלומר, כל קבוצת מסתייגים קיבלה זמן.
זאב בוים: את הזמן נתנו יותר לאופוזיציה.
זאב בוים: יש לנו חלוקה של 160 דקות נטו, ועוד צריך לתת זמן לשר האוצר ולחבר הכנסת ויצמן שירי, שהם פותחים וסוגרים את הדיון.
זאב בוים: נתתי לאופוזיציה 100 דקות מתוך ה- 160 דקות.
זאב בוים: אני אומר לכם איך זה מחולק בחלוקה פנימית.
זאב בוים: בתוך האופוזיציה, מרצ מקבלת 30 דקות, קבוצת העבודה, שכוללת את חברי הכנסת אברהם שוחט, חיים רמון, נואף מסאלחה ויוסי כץ – 20 דקות.
זאב בוים: קבוצת ש,ס מקבלת 15 דקות, קבוצת שינוי- 15 דקות, קבוצת יהדות התורה מקבלת 10 דקות.
זאב בוים: קבוצת גשר תקבל 5 דקות, קבוצת המפד"ל – 10 דקות.
זאב בוים: יש קבוצה משותפת של קואליציה-אופוזיציה והיא תקבל 10 דקות.
זאב בוים: קבוצת דהאמשה תקבל 10 דקות, קבוצת עמיר פרץ – 5 דקות, קבוצת יורי – גנדי של העולים החדשים תקבל 5 דקות.
זאב בוים: קבוצת ברכה תקבל 15 דקות, קבוצת בשארה – כנעאן תקבל 5 דקות, קבוצת נעמי חזן תקבל 5 דקות.
זאב בוים: בסך הכל- 160 דקות נטו, ואם אני לוקח בחשבון את שר האוצר סילבן שלום ואת יושב ראש הוועדה המיוחדת, חבר הכנסת ויצמן שירי - -
עבד-אלמאלכ דהאמשה: אנחנו קבוצה של 3 ח"כים.
עבד-אלמאלכ דהאמשה: לא יכול להיות שכל אחד מאתנו ידבר פחות מ- 5 דקות, ולשלישיות אחרות נתת יותר.
עבד-אלמאלכ דהאמשה: למשל – שלשית רמון, כץ ושוחט, שהם מהקואליציה.
זאב בוים: הם מהאופוזיציה.
זאב בוים: אם זה היה בדיון רגיל של התקציב היית מקבל יותר.
זאב בוים: במסגרת של שלוש דקות אני נותן לך 10 דקות.
זאב בוים: תחלק את זה איך שאתה רוצה.
עבד-אלמאלכ דהאמשה: אבל לא יעלה על הדעת שכל אחד ידבר פחות מ- 5 דקות על נושא כל כך חשוב.
עבד-אלמאלכ דהאמשה: תעביר את זה ל- 15 דקות.
זאב בוים: אני לא אוכל, אני לא רוצה לגרור את זה.
זאב בוים: אתה סגן יושב ראש הכנסת, ואתה יודע איך זה הולך.
זאב בוים: אחרי הזמן שנקבע פה עוד יש גלישה.
זאב בוים: לא כל יושב ראש מקפיד.
עבד-אלמאלכ דהאמשה: זה עניין אחר.
עבד-אלמאלכ דהאמשה: זה לא נושא שצריך להיתקע עליו שעות.
זאב בוים: אני רוצה לראות מאיפה אני מוריד, אחרת אני יוצר גלישה.
זאב בוים: טוב, כדי שלא נרגיש את זה – שכל אחד מכם ידבר 4 דקות.
סגן מזכיר הכנסת דוד לב: לפי סעיף 131 לתקנון, בדיוני תקציב ובמקרים מיוחדים, ועדת הכנסת קובעת סדרי דיון מיוחדים.
סגן מזכיר הכנסת דוד לב: ההחלטה היא לפי סעיף זה.
סגן מזכיר הכנסת דוד לב: המסגרת היא כפי שאתה תגיד, והחלוקה היא לפי מה שקראת, ותהיה רשימה מסודרת.
זאב בוים: אם כך – לפי סעיף 131 לתקנון, בעניין סדרי דיון מיוחדים, אני מעלה להצבעה את ההצעה שהצעתי על מסגרת דיון של שלוש שעות, שהיא על בסיס קבוצות המסתייגים בחלוקה כפי שאמרתי, וכפי שנפרסם.
זאב בוים: אני אקבע זמן לקבוצה, ואתם תחליטו ביניכם על החלוקה.
מיכאל איתן: יש לי הערה – יש איזושהי בעיה עם כל העניין הזה, אתה לא חבר בוועדת הכנסת, כך נדמה לי.
מיכאל איתן: מישהו אחר צריך לקיים את ההצבעה.
זאב בוים: אני לא חושב שזה נכון, אני חבר בוועדת הכנסת.
זאב בוים: אני לא חבר בוועדה המיוחדת, אבל חבר בוועדת הכנסת, ויושב ראש ועדת הכנסת ביקש ממני - - אני מעמיד את ההצעה להצבעה.
זאב בוים: מי בעד?
זאב בוים: מי נגד?
זאב בוים: תודה, ההצעה למסגרת הדיון התקבלה.
זאב בוים: אני מודה לכם, הישיבה נעולה.
זאב בוים: אני מתכבד לפתוח את ישיבת ועדת הכנסת.
זאב בוים: מי הציע את הצעת האי-אמון?
עבד-אלמאלכ דהאמשה: אחמד טיבי היה צריך לנמק, אבל ינמק עסאם מח'ול, משום שאבא של אחמד טיבי נפטר.
זאב בוים: אתם מציעים את האי-אמון כאשר ראש הממשלה בחוץ-לארץ.
עבד-אלמאלכ דהאמשה: כך זה יצא.
זאב בוים: תחכו.
עבד-אלמאלכ דהאמשה: היית פונה ומבקש.
א' האן: אני פניתי לאחמד טיבי.
זאב בוים: מוחמד ברכה יכול לדבר בשם כולם?
עבד-אלמאלכ דהאמשה: אף אחד לא יכול לדבר בשם כולם.
עבד-אלמאלכ דהאמשה: צריך לדבר עם זה שצריך לנמק, זו זכותו.
סגן מזכיר הכנסת דוד לב: אחמד טיבי מסר את ההנמקה לעסאם מח'ול.
זאב בוים: אחמד טיבי באבל, אי-אפשר לדבר אתו עכשיו.
א' האן: כמה זמן מתאבלים לפי מנהגי האסלאם?
עבד-אלמאלכ דהאמשה: כשיש אנשים גדולים, יושבים חמישה ימים, בדרך כלל יושבים שלושה ימים.
עבד-אלמאלכ דהאמשה: תדבר עם עסאם מח'ול, כי הוא מנמק.
עבד-אלמאלכ דהאמשה: נקבע מסגרת דיון, אם הוא ימשוך את הצעת האי-אמון, הוא ימשוך.
עבד-אלמאלכ דהאמשה: לא ימשוך, תהיה מסגרת דיון.
זאב בוים: נקבע מסגרת דיון.
זאב בוים: אני מציע שיהיה דיון סיעתי של שלוש דקות.
זאב בוים: פה אחד.
יוסי כץ: חבר הכנסת מיכאל איתן מערער על החלטת הנשיאות שלא לאשר "הצעה דחופה לסדר שהגשתי בעניין הטבח בכרמי צור.
יוסי כץ: מדובר במעשה מחריד שהוא פרק נוסף בתופעה מתגברת של מתקפה נגד אזרחי ישראל ביש"ע.
יוסי כץ: הכנסת אינה יכולה להתעלם מתופעה זו ועליה לקיים בה דיון דחוף.
יוסי כץ: חבר הכנסת איתן, אתה יכול לומר את דברך.
מיכאל איתן: זה מדבר בעד עצמו.
מיכאל איתן: אני לא צריך להוסיף מילה.
יוסי כץ: מי בעד קבלת הערעור – ירים את ידו.
יוסי כץ: טענה חריגה מגדר נושא הצעת חוק הביטוח הלאומי (הכנסה מזערית)
יוסי כץ: טענה חריגה מגדר נושא הצעת חוק הביטוח הלאומי (הכנסה מזערית), הנדונה בוועדת העבודה, הרווחה והבריאות.
יוסי כץ: אנחנו שמענו בשבוע שעבר את הטענה.
יוסי כץ: למה דחינו את זה?
אנה שניידר: אני התבקשתי להגיש חוות דעת והגשתי חוות דעת.
אנה שניידר: אני מבינה שכרגע מצלמים אותה על מנת להפיץ אותה בין חברי הוועדה.
יוסי כץ: כללו של דבר?
יוסי כץ: משום מה, העניין של הקריאה הראשונה, שבקריאה הראשונה זה עבר כבר שינוי.
אנה שניידר: זה לא רק מהטעמים האלה, אלא יש פסיקה בעניין הזה.
יוסי כץ: אני מציע שנקבל את חוות הדעת של היועצת המשפטית.
יוסי כץ: בנושא כזה אין שום סיבה שלא נפעל לפי חוות דעתה.
אורי אריאל: מי העלה את הטענה של נושא חדש?
אנה שניידר: הממשלה.
יוסי כץ: האוצר.
אנה שניידר: אם אתם רוצים, אני מוכנה להסביר.
יוסי כץ: אין צורך.
יוסי כץ: אנחנו קיימנו דיון נפרד.
יוסי כץ: מי בעד דחיית בקשת האוצר להגדרת נושא חדש -ירים את ידו.
יוסי כץ: – אין.
יוסי כץ: הוועדה החליטה שזה אינו נושא חדש.
אורי אריאל: שזו לא חריגה מגדר נושא.
יוסי כץ: אנחנו עוברים לבקשות חברי הכנסת להקדמת הדיון בהצעות חוק פרטיות בקריאה טרומית.
יוסי כץ: רבותי, אין תשעה חברי ועדה קבועים.
יוסי כץ: אני נועל את הישיבה בצער רב.
יוסי כץ: אתם יודעים מה?
יוסי כץ: חבר הכנסת אורי אריאל.
יוסי כץ: יש בקשה להעביר מוועדה לוועדה.
יוסי כץ: זה בוודאי ייקח שתים – שלוש דקות.
יוסי כץ: אם תצליח לארגן את החברים – אני נותן לך את הסיכוי.
אתי בן-יוסף: יש על זה הסכמה.
יוסי כץ: יש הסכמה.
יוסי כץ: הצעת חוק לתיקון פקודת התעבורה (פטור תשלום אגרת רדיו לרכב חרשים), של חבר הכנסת חיים דרוקמן.
יוסי כץ: הוחלט להעביר לוועדת הכלכלה.
יוסי כץ: "נושא החרשים כחלק מאוכלוסיית האנשים עם מוגבלויות הינו נושא השייך במובהק לוועדת העבודה, הרווחה והבריאות".
יוסי כץ: ביקש חבר הכנסת דוד טל להעביר את זה לוועדת העבודה והרווחה.
יוסי כץ: פורז מוותר, מסכים, ולכן: מי בעד הצעת החוק לוועדת העבודה והרווחה?
יוסי כץ: הנושא הועבר.
יוסי כץ: בקשות חברי הכנסת להקדמת הדיון בהצעות חוק פרטיות בקריאה טרומית (המשך) רבותי, נתתי לכם צ'אנס.
אורי אריאל: יש לי בקשה אליך.
יוסי כץ: בבקשה, אני מוכן לשמוע אותך.
אורי אריאל: בדרך כלל הישיבה עד עשר פחות או יותר.
אורי אריאל: השאלה היא אם אפשר לקבוע שבעשרים לעשר, פחות או יותר, נקיים את הדיון.
יוסי כץ: אני לא יכול, כי זה מחטיא את המטרה של התיקון בתקנון.
אורי אריאל: אומרים לי שהחרשים חוסמים פה את הכביש.
יוסי כץ: אני מתנצל, אבל לא רק שהבקשה לא תידון, אלא היא לא תידון בכלל.
יוסי כץ: אני בעניין של פרינציפ, לא מעמיד יותר מפעם אחת לסדר היום בקשות לפטור מחובת הנחה.
אורי אריאל: אומרים לי שהח"כים בפקקים בגלל ההפגנה פה.
אורי אריאל: הרי זה לא דבר שבידם.
יוסי כץ: אני מצטער, הישיבה נעולה.
יוסי כץ: לפני שאנחנו עוברים לנושא העיקרי – ערעורים על החלט יושב ראש הכנסת והסגנים שלא לאשר דחיפות הצעות לסדר היום.
יוסי כץ: חבר הכנסת משה גפני – אי מינוי דיינים על ידי הוועדה למינוי דיינים.
יוסי כץ: נמק.
משה גפני: אדוני היושב ראש, הכנסת מינתה אותי כחבר בוועדה למינוי דיינים ומשום מה יושב ראש הוועדה מזמן את הוועדה – חסרים דיינים – מבטל, מזמן – מבטל, מזמן – מבטל כבר שלוש פעמים והשבוע הוא שוב ביטל.
משה גפני: אני חושב שזה הליך לא תקין ואני מבקש להעלות את זה באופן דחוף על סדר יומה של הכנסת.
משה גפני: הכנסת שלחה אותי ואני חושש שאני לא יכול לעשות את עבודתי.
משה גפני: אני מבקש ששר הדתות יבוא למליאת הכנסת ויסביר איך הוא עושה דבר כזה.
משה גפני: זה דבר שהוא בלתי הגיוני ובלתי מתקבל על הדעת.
יוסי כץ: עמדת הנשיאות.
עבד-אלמאלכ דהאמשה: הנשיאות יודעת שחבר הכנסת גפני הוא חבר כנסת פעיל והנושא מאד חשוב לו.
עבד-אלמאלכ דהאמשה: אבל הוא לא דחוף בכלל - - - מה עוד שהיו הרבה הצעות אחרות וההצעה הזאת, לדאבון כולנו, לא זכתה לרוב והמכסה של חמש הצעות מולאה.
עבד-אלמאלכ דהאמשה: לכן הנשיאות הציעה לחבר הכנסת גפני – ואני מציע את זה עכשיו – להגיש את זה כהצעה רגילה.
יוסי כץ: מי בעד ערעורו של חבר הכנסת גפני, ירים את ידו.
אתי בן-יוסף: שלושה.
יוסי כץ: מי נגד – ירם את ידו.
אתי בן-יוסף: שניים.
יוסי כץ: חבר הכנסת טלב אלסאנע, קריסת מערכת הגמילה מאלכוהול.
אפי אושעיה: אפשר לומר מילה, היושב ראש?
אפי אושעיה: אני בדרך כלל מצביע על פי הדרישות של הנשיאות, אבל סדר היום שלנו כל כך דליל בזמן האחרון, שאם יש דברים כאלה אפשר להרחיב בהם.
אפי אושעיה: לא יקרה שום דבר.
יוסי כץ: אתה לא צריך לנמק.
יוסי כץ: חבר הכנסת אלסאנע.
טלב אלסאנע: אדוני היושב ראש, זה נושא מאד מאד חשוב.
טלב אלסאנע: עקב קיצוץ בסכום של שלושה מיליון ₪ יש 28 מרכזי גמילה מאלכוהול שעומדים בפני סכנת סגירה.
טלב אלסאנע: יש שם אנשים רבים שזה המרכז שלהם, זה נתן להם את התקווה להפסיק לנשור, לא לחזור לרחוב, לא לחזור למריבות בתוך המשפחה.
טלב אלסאנע: ולכן צריך להעלות את זה כמה שיותר דחוף, כדי למנוע את הסגירה של המקומות האלה.
יוסי כץ: נשיאות.
עבד-אלמאלכ דהאמשה: גם אנחנו בנשיאות סברנו שהנושא הוא חשוב מאד, יכול להיות גם דחוף, אבל מחוסר אפשרות לאשר יותר מחמש הצעות – יש לנו סדר מלא - הוצבע הנושא הזה ולא זכה ברוב.
יוסי כץ: מי בעד קבלת הערעור ירים את ידו.
יוסי כץ: אחד.
יוסי כץ: חבר הכנסת אורי אריאל, בנושא מדינה פלסטינית זמנית.
אורי אריאל: הדברים הם על סדר יומנו, כולם שומעים, כולם קוראים, חבל להאריך.
אורי אריאל: אני חושב שזה חשוב וגם דחוף.
יוסי כץ: יש עוד הצעות בנושא?
סגן מזכיר הכנסת דוד לב: שבע הצעות.
יוסי כץ: מכל הכיוונים של המערכת הפוליטית?
עבד-אלמאלכ דהאמשה: אדוני היושב ראש, הנושא הזה נפל מסיבה אחרת ואני חושב שהיא מאד עניינית.
עבד-אלמאלכ דהאמשה: העניין של מדינה פלשתינית זמנית עוד לא נולד.
עבד-אלמאלכ דהאמשה: הנשיא בוש עוד לא דיבר.
עבד-אלמאלכ דהאמשה: יכול להיות שהוא בכלל לא ידבר על זה ולא יגיד מדינה זמנית או לא זמנית.
עבד-אלמאלכ דהאמשה: לא בטוח שהוא יגיד את זה.
עבד-אלמאלכ דהאמשה: אז נראה את הילד ונדון בו.
אורי אריאל: אדוני היושב ראש, אני חושב שהיא הנותנת.
אורי אריאל: חשוב שהכנסת תאמר את דברה לא אחרי שהוא יגיד, אלא לפני.
יוסי כץ: אני הסתכלתי על הרשימה כדי לראות שהיא מאוזנת.
יוסי כץ: אני רואה שגם שלמה בן עמי הגיש הצעה לסדר בנושא.
יוסי כץ: אני בהחלט חושב שזה נושא בחדשות.
יוסי כץ: זאת אומרת – זה לא חשוב כרגע אם אתה בעד או נגד, אבל זה נושא בחדשות שיש לו בהחלט משמעות לאומית.
יוסי כץ: סיעות מרצ, חד"ש, רע"מ, עמ"ל, בל"ד ותע"ל הגישו הצעה להביע אי-אמון בראש הממשלה.
אתי בן-יוסף: אומרים לי פה שמרצ הורידו את הצעתם, אבל הם לא מסרו לי.
יוסי כץ: מרצ הורידו.
יוסי כץ: יחסה של הממשלה לשביתת החרשים – זה מרצ – ירד.
יוסי כץ: הנושא השני מתייחס לדיון שלנו היום.
יוסי כץ: מדיניות הממשלה כלפי האוכלוסייה הערבית בתחום הכלכלי-חברתי.
יוסי כץ: אני מציע שלוש דקות.
סגן מזכיר הכנסת דוד לב: הודעות סיעות במסגרת של שלוש דקות.
יוסי כץ: הודעות סיעות במסגרת של שלוש דקות.
יוסי כץ: עוד נושא אחד – יושב ראש הכנסת יוצא היום ומחר לחו"ל.
יוסי כץ: הוא מבקש לקבוע לו ממלא מקום – את סגן יושב ראש הכנסת, חבר הכנסת אברהם הירשזון.
יוסי כץ: מי בעד – ירים את ידו, מי נגד – אין.
משה גפני: אני מבקש, אדוני היושב ראש, לפני שאתה ממשיך בסדר היום של הוועדה – מכתב בדרך אליך – היות וסיעת העבודה פנתה אליך בקשר להוצאת חברים מהוועדות - - -
אפי אושעיה: מה פתאום?
אפי אושעיה: לא פנו.
משה גפני: לוועדת הכספים פניתם.
אפי אושעיה: אה, הכספים כן.
משה גפני: אני, אדוני היושב ראש, מבקש ממך לקיים דיון דחוף על חלוקת החברים בוועדות מחדש, מכיוון שהוועדה המסדרת חילקה את החברים ואתה בוודאי זוכר – היא חילקה את זה בשני אופנים.
משה גפני: היא חילקה את זה באופן שהיא נתנה חברים לסיעות והיא נתנה חברים נוספים למפלגות הגדולות, על מנת שהן יתנו למפלגות הקטנות יותר.
משה גפני: היות וסיעת העבודה שינתה את זה – קודם כל בוועדת הכספים – באופן חד צדדי וזה חסר תקדים שבאמצע קדנציה מחליפים חברים, אני מבקש לקיים דיון דחוף על החלוקה מחדש של ועדות הכנסת.
משה גפני: מאז היותי בכנסת אני לא זוכר דבר כזה שנעשה בלי הסכמה ואני מבקש באופן דחוף לאשר את זה.
יוסי כץ: רשמתי בפני.
יוסי כץ: אני אבוא בדברים עם ראשי הסיעות.
אפי אושעיה: אדוני היושב ראש, בהמשך לדבריו של חבר הכנסת גפני אני רוצה להגיד לך שגם יושב ראש הקואליציה וגם אני, כראש הסיעה הגדולה בכנסת, מבקשים את זה.
אליעזר כהן: זה דבר שאנחנו מחכים לו כבר עשרה חודשים.
יוסי כץ: אני מציע שנקיים קודם דיון מקדמי אצלי, של ראשי הסיעות.
אפי אושעיה: כן, ודאי.
אפי אושעיה: אין בעיה.
משה גפני: רק אם אפשר לעשות את זה דחוף.
יוסי כץ: הצעת חוק חסינות חברי הכנסת, זכויותיהם וחובותיהם (תיקון מס' 28) (אי תחולת החסינות המהותית), התשס"ב-2001 – הכנה לקריאה שניה ושלישית
יוסי כץ: רבותי, על סדר היום שלנו הצעת חוק חסינות חברי הכנסת, זכויותיהם וחובותיהם (תיקון מס' 28) (אי תחולת החסינות המהותית), התשס"ב-2001, של חברי הכנסת אליעזר כהן, צבי הנדל, מיכאל נודלמן ונסים זאב, בנושא הנוגע לחסינות של חברי הכנסת.
יוסי כץ: עיקרו של התיקון לקבוע שהבעת דעה או מעשה של חבר כנסת שיש בהם כדי לשלול את קיומה של מדינת ישראל כמדינה יהודית, לשלול את האופי הדמוקרטי של המדינה ולהסית לגזענות, תמיכה במאבק מזוין או בארגון טרור וכדומה – עם הגרסאות השונות – הנושא הזה לא יראו אותו כהבעת דעה או מעשה הנעשים במילוי תפקידו או למען מילוי תפקידו של חבר הכנסת.
יוסי כץ: הדברים ידועים.
יוסי כץ: היזמה להצעת החוק הזו, כמו לגבי אותה הצעת חוק של חבר הכנסת ישראל כץ, נועדה בעצם למנוע מחברי כנסת שמתבטאים למען המאבק המזוין במדינת ישראל או למען ארגוני הטרור את האפשרות להשתמש בתפקידם כחברי כנסת כדי להקנות להם את אותה חסינות.
יוסי כץ: למנוע את האפשרות מחבר כנסת בכלל להשתתף – לא הצעת החוק הזו, אלא הצעת החוק של חבר הכנסת ישראל כץ, שהפכה לחוק – בחיים הפרלמנטריים, אפילו לפעמים באופן מלא, בתנאים מסוימים.
יוסי כץ: אני ביקשתי מפרופסור אלי רכס ממרכז דיין באוניברסיטת תל-אביב – אתה ראש מרכז דיין?
אלי רכס: לא.
אלי רכס: לשעבר.
יוסי כץ: ראש מרכז דיין לשעבר, לבוא אלינו לישיבה.
יוסי כץ: מדוע ביקשתי אותו?
יוסי כץ: משום שהצעות החוק הללו, אין ספק שיש להן השלכה על הציבור הערבי במדינת ישראל.
יוסי כץ: אנחנו בכנסת מקבלים הרבה מאד חוקים שמשפיעים על הציבור הערבי במדינת ישראל – והשפעה מאד משמעותית.
יוסי כץ: דוגמה: רק לפני שבוע-שבועיים תיקנו את החוק וקבענו שיש הבחנה בין מי ששירת בצבא לבין מי שלא שירת בצבא לעניין קצבאות הילדים.
יוסי כץ: זה נגע אמנם גם לציבור החרדי במדינת ישראל, אבל ללא ספק - - -
משה גפני: לא לציבור החרדי, אלא לציבור לומדי תורה.
יוסי כץ: ציבור לומדי תורה שלא שירת בצבא.
יוסי כץ: בסדר?
משה גפני: שמשרת את עם ישראל בלימוד תורה.
יוסי כץ: והיו ניסיונות כאלה או אחרים לפתור את הבעיה.
יוסי כץ: בכל אופן, אין ספק – אני אומר לכם את זה בתור מי שמשרת בכנסת מאז תקופת ממשלת רבין – יצחק רבין וממשלתו התגאו בכך שהם ביטלו את ההבחנה של קצבאות יוצאי צבא והנה אנחנו באנו וביטלנו את התיקון הזה והחזרנו את ההבחנה בין מי ששירת בצבא למי שלא שירת בצבא.
יוסי כץ: לפני כחמישה או שישה חודשים התפטר מתפקידו השר לענייני ערבים, עד היום לא מונה שר לענייני ערבים.
יוסי כץ: כנראה שממשלת ישראל – או מפלגת העבודה, זה לא חשוב כרגע, חושבים שאין צורך למנות שר לענייני ערבים ומערכת היחסים בין יהודים לערבים במדינה הזו היא כל כך טובה והאזרחים הערביים במדינת ישראל משולבים בצורה כל כך טובה ואין קיפוח, יש שוויון והכל בסדר - - -
אליעזר כהן: אדוני היושב ראש, תסלח לי, אני מוכרח להפסיק אותך.
אליעזר כהן: רק בגלל זה שחברי הכנסת הערביים אינם מייצגים את בוחריהם.
אליעזר כהן: הם מייצגים תשעים אחוז מעבודתם את הפלסטינים, לא את ערביי ישראל.
אליעזר כהן: וזו הנקודה המרכזית שלי.
אליעזר כהן: הם לא מייצגים את בוחריהם, הם מייצגים את הפלסטינים.
יוסי כץ: הנה חבר הכנסת כהן מוסיף טיעון אחר שנוגע לייצוג הציבור הערבי בכנסת ישראל ולכן אני חשבתי שמן הראוי להזמין אישיות אקדמית בת-סמכא, שיש לה ידע רחב בנושא, כדי לסקור בפנינו מה מצבם של ערביי ישראל ואלו השלכות יכולות להיות לחקיקה מהסוג הזה על אזרחי ישראל הערבים בכלל ועל הייצוג בכנסת בפרט.
מיכאל נודלמן: פה לא כתוב ערבים.
מיכאל נודלמן: זה יכול להיות יהודים גם.
יוסי כץ: יכול להיות שדעתו קרובה לדעתך.
יוסי כץ: אני לא תיאמתי אתו את הדברים מראש.
אליעזר כהן: שניה אחת.
אליעזר כהן: אני רוצה לפנות לחברי הכנסת לפני המומחה.
אליעזר כהן: רבותי, אני רוצה לפשט לכם את העניינים ובאמת לנקות את השולחן, מפני שהעלינו את החוק הזה בשנת 2000 – אביגדור ליברמן, חבר כנסת – ומאז זה עבר גלגולים מגלגולים שונים וזה עבר לידי כשאביגדור ליברמן נתמנה לשר.
אליעזר כהן: החוק אמר דבר פשוט מאד וזה הדבר החשוב שאני רוצה להגיד לכם.
אליעזר כהן: תשמעו את האיש מהאקדמיה אחרי זה ותשפטו את דבריו גם מנקודת הראות של החוק.
אליעזר כהן: אנחנו יודעים שחברי הכנסת הערביים משתמשים בכנסת כבמה, בין השאר להסתה נוסח – הרמטכ"ל רוצח, ראש הממשלה ידיו נוטפות דם ודברים כאלה נאמרים מעל במתה של הכנסת וזה לא ימין ושמאל.
אליעזר כהן: העם כולו רותח שהכנסת משמשת במה לתעמולה לטרור.
אליעזר כהן: אני מדבר רק על דבר אחד קטן ופשוט.
אליעזר כהן: אני מדבר רק על מעבר של חוק למניעת טרור תש"ח.
אליעזר כהן: יש חוק למניעת טרור תש"ח שאוסר על הסתה לטובת טרור, אוסר על איסוף כספים לטובת טרור וכולי.
אליעזר כהן: מי שעובר עליו – רק מי שעובר עליו.
אליעזר כהן: לא כל הסרת חסינות, לא בכל מקרה.
אליעזר כהן: רק מי שעובר עבירה לפי חוק מניעת טרור תש"ח הוא ורק הוא תוסר חסינותו.
אליעזר כהן: שזה יהיה כל חבר כנסת בישראל.
אליעזר כהן: שזה יהיה יהודי, שזה יהיה ערבי, סיני או חרדי או לא חרדי, לא חשוב מי.
אליעזר כהן: כל מי שעובר עבירה על חוק הטרור תימנע ממנו חסינותו.
אליעזר כהן: מדוע?
אליעזר כהן: מפני שהעבירה הזו – וזה כתוב בחוק שלי והחוק שלי הוא פשוט:
אליעזר כהן: חבר כנסת שיעבור עבירה על הוראות פקודה למניעת טרור התש"ח-1948, הבעת דעה ומעשים – שהם אינם הבעת דעה ומעשים בעת מילוי תפקידו כחבר כנסת, תוסר חסינותו.
אליעזר כהן: זה כל מה שאני מבקש.
אליעזר כהן: בינתיים, אדוני היושב ראש, הסתבכנו ועברנו מוועדת החוקה לוועדת הכנסת ועשינו עוד ורסיה ועוד ורסיה של החוק – והעברנו את זה, אגב, גם בקריאה טרומית וגם בקריאה ראשונה.
אליעזר כהן: אנחנו עכשיו לפני קריאה שניה ושלישית.
אליעזר כהן: אני מבקש מכם, חברי הכנסת, שתשמעו את איש האקדמיה, את המומחה, דרך המשקפיים האלה.
אליעזר כהן: אנחנו רוצים לעשות דבר פשוט.
אליעזר כהן: מי שעובר עבירה על פי חוק למניעת טרור, תוסר חסינותו.
אליעזר כהן: זה הכל.
אליעזר כהן: אנחנו לא מבקשים יותר שום דבר.
אפי אושעיה: לסדר, רק לסדר.
אפי אושעיה: אדוני היושב ראש אני, לצערי, לומד על הצעת החוק הזו בפעם הראשונה.
אפי אושעיה: - - - פרופסור רכס, אני מניח שיש אחרים שחושבים אחרת.
אליעזר כהן: רק בוועדה שלו אנחנו בישיבה השישית.
אפי אושעיה: אוקי.
אפי אושעיה: אז אני לא בסדר, לא למדתי את הנושא, לא הייתי שותף.
אפי אושעיה: אני משוכנע שאם לפרופסור רכס יש דעה - שאני לא יודע מהי – יש אחרים שיש להם דעה אחרת.
אפי אושעיה: זה חוק להכנה לקריאה שניה ושלישית.
אפי אושעיה: אני לא ידעתי שהחוק הזה יובא היום להכרעה כאן, כי בעשר וחצי מחכה לי ראש עיריית תל אביב, לפגישה גדולה שקבעתי.
אפי אושעיה: אני מבקש שלא נמהר להכריע ולתת לנו הזדמנות ללמוד את הנושא.
אליעזר כהן: אדוני, אני מזכיר לך.
אליעזר כהן: זו הישיבה השישית.
יוסי כץ: גבירתי היועצת המשפטית.
אנה שניידר: רק הערה לעניין נוסח החוק.
אנה שניידר: כפי שאמר חבר הכנסת כהן, אני הבינותי מדבריו שהוא בעצם מבקש לחזור לנוסח של החוק המקורי.
יוסי כץ: כן?
אליעזר כהן: כי אנחנו הסתבכנו.
אנה שניידר: כי אנחנו נמצאים היום אחרי קריאה ראשונה והנוסח הזה הוא הנוסח שפורסם לציבור ולמעשה, לעניות דעתי, צריך לדון בהצעת החוק כפי שהוצגה בקריאה ראשונה ולא לחזור להצעה המקורית.
יוסי כץ: אגב, אני רוצה להרגיע אותך.
יוסי כץ: העמדה המשפטית היא גם עקבית.
יוסי כץ: רק לפני שבוע היה כאן דיון בשאלה האם הצעת חוק בקריאה ראשונה, ששונתה קצת, יש בה נושא חדש והשווינו את ההצעה כפי שהובאה בקריאה שניה ושלישית בנוסח של הקריאה הראשונה ולא בקריאה הטרומית.
אליעזר כהן: אני מקבל את ההערה.
אליעזר כהן: אדוני, אני לא השתמשתי בדמגוגיה של המקרה של הבוקר, אבל אני מזכיר לכם: באמריקה יש מושג שנקרא: school bus .
אליעזר כהן: אוטובוס בית ספר.
אליעזר כהן: המושג הזה הוא קודש קודשים באמריקה.
אליעזר כהן: מי ששורט אוטו שנוסע עם תלמידים, "קורעים לו את הצורה" בלשון החבר'ה.
אליעזר כהן: היום התפוצץ לנו אוטובוס מלא ילדים וכנראה שרוב ההרוגים הם ילדים.
אליעזר כהן: אנחנו דנים במעשים שהם היום, פה ועכשיו.
יוסי כץ: אני מציע רק, בואו לא נדביק, בוודאי לא רצח של ילדים ולא מעשי טרור להצעת החוק הזו.
אליעזר כהן: - -
יוסי כץ: כל אחד מאתנו כועס, זועם, עצוב, על מה שקרה הבוקר, אבל אסור, בשום פנים ואופן, לנצל את זה ולקשור בין זה לבין הצעת החוק הזו.
אליעזר כהן: אנחנו דנים במניעת טרור.
אליעזר כהן: דנים במניעת טרור, רבותי.
אליעזר כהן: תזכרו את זה.
יוסי כץ: תודה, תודה רבה.
יוסי כץ: בבקשה, פרופסור אלי רכס.
אלי רכס: תודה רבה.
אלי רכס: בוקר טוב לכם.
אלי רכס: אולי הערה אחת שלא קשורה לסדר היום שעליו התבקשתי לדבר.
אלי רכס: האקדמיה, בניגוד למה שחושבים, כן מחוברת לעם.
אלי רכס: וכן מחוברת לשטח.
אלי רכס: לפעמים באים ואומרים: המומחה מהאקדמיה, כאילו שהוא לוקח איזה מרחק, עולה על איזו פלנטה - - -